stanford-oval/wikipedia huggingface dataset:
วัดปัจจันตาราม (จังหวัดสมุทรสาคร)
ประวัติ

วัดปัจจันตารามตั้งเมื่อ พ.ศ. 2460 สร้างโดยชาวรามัญร่วมกับคนไทย ตั้งชื่อวัดว่า วัดพรมแดน เพราะอยู่ระหว่างเขตแดนจังหวัดสมุทรสาครและจังหวัดสมุทรสงคราม และมีอีกชื่อว่า วัดสุนัขหอน ตามชื่อคลองหน้าวัดซึ่งเป็นคลองเก่าตั้งแต่สมัยกรุงรัตนโกสินทร์ วัดได้รับพระราชทานวิสุงคามสีมาเมื่อวันที่ 10 มกราคม พ.ศ. 2492 เขตวิสุงคามสีมากว้าง 20 เมตร ยาว 40 เมตร เมื่อปี พ.ศ. 2494 ในสมัยท่านเจ้าคุณสุนทรคุณากร ได้เปลี่ยนชื่อมาเป็น "วัดปัจจันตาราม" ซึ่งมีความหมายว่า วัดชายแดน
ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 และศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2533
อาคารเสนาสนะ

อาคารเสนาสนะส่วนใหญ่เป็นอาคารสมัยใหม่ที่มีการก่อสร้างเมื่อไม่นานมานี้
อุโบสถกว้าง 4.5 เมตร ยาว 12 เมตร สร้างเมื่อ พ.ศ. 2493 เป็นไม้ทั้งหลัง ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 29 นิ้ว สูง 39 นิ้ว ศิลปะแบบสุโขทัย วิหารหลวงพ่อพุทธศิลาแดง (หลวงพ่อแดง) เป็นอาคารทรงไทยจัตุรมุข ประดิษฐานพระพุทธรูปศิลาสีแดง มีประวัติความเป็นมาว่า สร้างมาจากหินศิลาสีแดง สร้างสมัยอยุธยาตอนกลาง อายุราว 400–500 ปี ชาวอยุธยานำมาถวายเพื่อเป็นพระประธานในอุโบสถ ศาลาการเปรียญกว้าง 14 เมตร ยาว 28 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก
รายนามเจ้าอาวาส

พระอธิการตุ้น
พระอธิการบุญยืน ปาสาธิโก พ.ศ. 2494–2500
พระครูสาครพุทธิคุณ พ.ศ. 2502–ปัจจุบัน
ม้าเจ๊ก

ขุนพลและนักยุทธศาสตร์ของจ๊กก๊ก (ค.ศ. 190-228)
| ม้าเจ๊ก (หม่า ซู่) |
| --- | --- |
馬謖
ภาพวาดม้าเจ๊กสมัยราชวงศ์ชิง

ที่ปรึกษา (參軍 ชานจฺวิน)
ดำรงตำแหน่ง ค.ศ. 223 (223) – ค.ศ. 228 (228)
กษัตริย์: เล่าเสี้ยน
หัวหน้ารัฐบาล: จูกัดเหลียง
เจ้าเมืองอวดจุ้น (越嶲太守 เยฺว่ซีไท่โฉ่ว) (ภายใต้เล่าปี่)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้/ เล่าปี่ (ตั้งแต่ ค.ศ. 219)
นายอำเภอเซงโต๋ (成都令 เฉิงตูลิ่ง) (ภายใต้เล่าปี่)
ดำรงตำแหน่ง ค.ศ. 214 (214) – ค.ศ. ? (?)
กษัตริย์: พระเจ้าเหี้ยนเต้
นายอำเภอกิมก๊ก (綿竹令 เหมียนจู๋ลิ่ง) (ภายใต้เล่าปี่)
ดำรงตำแหน่ง ค.ศ. 213 (213) – ค.ศ. ? (?)
กษัตริย์: พระเจ้าเหี้ยนเต้
ก่อนหน้า: บิสี
เจ้าหน้าที่ผู้ช่วย (從事 ฉงชื่อ) (ภายใต้เล่าปี่)
ดำรงตำแหน่ง ค.ศ. 209 (209) – ค.ศ. 213 (213)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ค.ศ. 190 เมืองอี๋เฉิง เมืองซงหยง (ปัจจุบันคือนครอี๋เฉิง มณฑลหูเป่ย์)
เสียชีวิต: ค.ศ. 228 (38 ปี)
ญาติ: ม้าเลี้ยง (พี่ชาย) พี่ชายอีก 3 คน หมา ปิ่ง (หลานชาย)
อาชีพ: ขุนพล, นักยุทธศาสตร์
ชื่อรอง: โย่วฉาง (幼常)

ม้าเจ๊ก (ค.ศ. 190–228) มีชื่อในภาษาจีนกลางว่า หม่า ซู่ (จีนตัวย่อ: 马谡; จีนตัวเต็ม: 馬謖; พินอิน: Mǎ Sù)  ชื่อรอง โย่วฉาง (จีน: 幼常; พินอิน: Yòucháng) เป็นขุนพลและนักยุทธศาสตร์การทหารของรัฐจ๊กก๊กในยุคสามก๊กของจีน ม้าเจ๊กมีความสามารถโดดเด่นในเรื่องทฤษฎีการทหารและได้รับความชื่นชมจากจูกัดเหลียงผู้เป็นอัครมหาเสนาบดีของจ๊กก๊ก อย่างไรก็ตามความผิดพลาดทางยุทธวิธีของม้าเจ๊กในยุทธการที่เกเต๋งทำให้จ๊กก๊กพ่ายแพ้ครั้งใหญ่แก่เตียวคับขุนพลของวุยก๊กที่เป็นรัฐอริ ม้าเจ๊กเป็นน้องชายของม้าเลี้ยง
ประวัติช่วงต้น

ม้าเจ๊กเกิดที่อำเภออี๋เฉิง (宜城) เมืองซงหยง (襄陽 เซียงหยาง) ซึ่งปัจจุบันคือนครอี๋เฉิง มณฑลหูเป่ย์ ม้าเจ๊กในหนึ่งในพี่น้องห้าคนของตระกูลม้าซึ่งทุกคนมีชื่อเสียงในด้านสติปัญญาและเป็นที่รู้จักกันทั่วในชื่อว่า  "ห้าฉาง" (五常 อู่ฉาง) เพราะชื่อรองของทุกคนล้วนมีอักษร "ฉาง" (常) อยู่ในชื่อ โดยม้าเลี้ยงพี่ชายของม้าเจ๊กจะถือว่ามีความสามารถมากที่สุดในบรรดาพี่น้องห้าคน  นอกเหนือจากความสามารถและความรู้ด้านการทหารแล้ว ม้าเจ๊กยังได้รับบรรยายลักษณะว่าเป็นชายสูงประมาณ 8 ฉื่อ  (ประมาณ 1.84 เมตร) มีมนุษยสัมพันธ์ดีและหาเพื่อนเก่ง มีความคิดแจ่มใสและเชี่ยวชาญลึกซึ้ง
ม้าเจ๊กร่วมกับม้าเลี้ยงเริ่มเข้ารับราชการในตำแหน่งเจ้าหน้าที่ผู้ช่วย (從事 ฉงชื่อ) ของเล่าปี่เมื่อราวปี ค.ศ. 209 เมื่อเล่าปี่สืบทอดตำแหน่งเจ้ามณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) ถัดจากเล่ากี๋ ในปี ค.ศ. 211 ม้าเจ๊กติดตามเล่าปี่เข้ามณฑลเอ๊กจิ๋ว ภายหลังเมื่อเกิดความขัดแย้งระหว่างเล่าปี่และเล่าเจี้ยง ม้าเจ๊กได้ติดตามเล่าปี่ในกองทัพและทำหน้าที่เป็นที่ปรึกษาทางการทหารร่วมกับบังทองและหวดเจ้ง  ม้าเจ๊กได้รับแต่งตั้งเป็นนายอำเภอ (令 ลิ่ง) ของอำเภอกิมก๊ก (綿竹 เหมียนจู๋) และเซงโต๋ (成都 เฉิงตู) ภายหลังม้าเจ๊กย้ายไปทำหน้าที่เป็นเจ้าเมืองอวดจุ้น (越嶲太守 เยฺว่ซีไท่โฉ่ว) เมืองทางใต้ที่กำลังประสบปัญหา เมืองอวดจุ้นเป็นถิ่นที่อยู่ของชนเผ่าพื้นเมืองจำนวนมาก ซึ่งหลายเผ่าไม่ยอมรับอำนาจของเล่าปี่ จึงเป็นที่ตั้งของการจลาจลโดยชนเผ่าสำคัญที่นำโดยโกเตง (高定 เกา ติ้ง) หัวหน้าของชนเผ่าโสฺ่ว (叟族 โสฺ่วจู๋) ในปี ค.ศ. 218 ซึ่งก็ถูกปราบปรามได้สำเร็จด้วยความช่วยเหลือจากลิเงียม
เนื่องจากม้าเจ๊กมีพรสวรรค์และความสามารถที่เหนือกว่าผู้อื่นและชอบหารือเกี่ยวกับการวางแผนและกลยุทธ์ จูกัดเหลียงหัวหน้าที่ปรึกษาของเล่าปี่จึงประทับใจม้าเจ๊กและยกย่องม้าเจ๊กในฐานะบุคคลที่มีความสามารถเป็นพิเศษ อย่างไรก็ตาม ก่อนเล่าปี่จะสวรรคตในปี ค.ศ. 223 ได้เตือนจูกัดเหลียงว่าความรู้และคำพูดของม้าเจ๊กเกินกว่าความสามารถที่แท้จริงของตัวม้าเจ๊กเอง  และไม่ควรมอบหมายหน้าที่สำคัญให้ แต่จูกัดเหลียงไม่ใส่ใจต่อคำเตือนนั้น แต่งตั้งให้ม้าเจ๊กเป็นที่ปรึกษาการทหาร (參軍 ชานจฺวิน) ไม่นานหลังจากเล่าปี่สวรรคต ทั้งสองสนิทกันมากและมักสนทนากันตั้งแต่เช้าจรดค่ำ
การบุกลงใต้

บทความหลัก: การบุกลงใต้ของจูกัดเหลียง
ระหว่างการศึกกับเบ้งเฮ็ก ม้าเจ๊กออกไปส่งจูกัดเหลียงหลายสิบลี้ จูกัดเหลียงบอกม้าเจ๊กว่า "หลายปีมาแล้วที่เราวางกลยุทธ์ร่วมกัน บัดนี้จะขอให้ท่านช่วยด้วยการวางแผนอันชาญฉลาดของท่าน"
ม้าเจ๊กตอบจูกัดเหลียงว่า "หนานจงอาศัยการที่ห่างไกลจากราชธานีและเข้าถึงลำบากจึงไม่ยอมสวามิภักดิ์มาช้านาน ถ้าเราปราบปรามและจากไป วันพรุ่งก็อาจก่อกบฏขึ้นอีก บัดนี้ท่านกำลังจะรวบรวมทั้งรัฐและทหารเพื่อบุกขึ้นเหนือปราบโจรทรงอำนาจ เมื่อทางใต้รู้ว่าอำนาจของราชสำนักอ่อนแอก็จะก่อกบฏขึ้นอีกครั้งทันที  แต่หากเผ่าทั้งหมดถูกล้างบางเพื่อยุติความกังวลในอนาคตก็ดูจะไร้มนุษยธรรมเพราะไม่ใช่วิถีของผู้ทรงคุณธรรม นอกจากนั้นก็คงจะเสียเวลาจัดการอย่างมาก ข้าพเจ้าเรียนรู้มาว่าในวิถีของการใช้กำลังพล "โจมตีใจเป็นทางที่ดีที่สุด โจมตีเมืองเป็นทางที่เลวที่สุด การทำสงครามทางจิตวิทยาเป็นทางที่ดีที่สุด การทำสงครามด้วยกำลังทหารเป็นทางที่เลวที่สุด" ดังนั้นข้าพเจ้าเห็นว่าท่านควรจะมุ่งเน้นไปที่การสยบจิตใจของพวกเหล่านั้น"
จูกัดเหลียงทำตามคำแนะนำของม้าเจ๊ก ให้อภัยแก่เบ้งเฮ็กหลายครั้งเพื่อสร้างความไว้เนื้อเชื่อใจจากผู้คนทางใต้ ด้วยเหตุนี้ภาคใต้จึงไม่ก่อกบฏขึ้นอีกตราบจนจูกัดเหลียงเสียชีวิต
ยุทธการที่เกเต๋ง

บทความหลัก: ยุทธการที่เกเต๋ง
ในปี ค.ศ. 228 จูกัดเหลียงเริ่มการบุกเหนือรบกับวุยก๊ก เวลานั้นมีผู้นำทัพที่มีประสบการณ์อย่างอุยเอี๋ยนและงออี้ มีที่ปรึกษาหลายคนในกองทัพเสนอให้แต่งตั้งคนใดคนหนึ่งเป็นผู้บัญชาการทัพหน้า แต่จูกัดเหลียงไม่เห็นด้วยกับเสียงส่วนใหญ่และเลือกม้าเจ๊กเป็นผู้บัญชาการทัพหน้าแทน
กองกำลังของม้าเจ๊กเผชิญหน้ากับกองกำลังของเตียวคับที่เกเต๋ง ที่เกเต๋งนี้เองที่ม้าเจ๊กทำผิดพลาดทางยุทธวิธีอย่างร้ายแรง ม้าเจ๊กไม่เชื่อฟังคำสั่งของจูกัดเหลียงที่ให้ตั้งกองกำลังภายในตัวเมืองเกเต๋ง กลับนำกำลังไปตั้งค่ายบนเนินเขาแทนโดยเชื่อว่าบนที่สูงจะช่วยได้เปรียบมากขึ้นในแง่ของการสังเกตการณ์และจุดโจมตี อองเป๋งผู้ใต้บังคับบัญชาของม้าเจ๊กไม่เห็นด้วยกับการตัดสินใจของม้าเจ๊กโดยให้เหตุผลว่าทางน้ำของพวกตนอาจถูกข้าศึกตัดขาดและกองกำลังก็จะถูกล้อมไว้ แม้ว่าคำแนะนำที่ดีของอองเป๋งจะถูกปฏิเสธ แต่ม้าเจ๊กก็อนุญาตให้อองเป๋งนำกำลัง 1,000 นายไปตั้งค่ายใกล้กับทัพจ๊กก๊กเพื่อคอยสนับสนุน
การณ์เป็นไปตามที่อองเป๋งคาดไว้ เมื่อเตียวคับใช้ประโยชน์จากความผิดพลาดของม้าเจ๊กเข้าตัดทางน้ำของค่ายจ๊กก๊กเป็นผลสำเร็จ ทหารที่กระหายน้ำของฝ่ายจ๊กก๊กพ่ายแพ้อย่างง่ายดายเมื่อเตียวคับเข้าโจมตีค่ายหลัก อองเป๋งซึ่งมีทหารจำนวนน้อยพยายามสุดกำลังเพื่อให้การล่าถอยเป็นไปด้วยดีและสั่งให้ทหารตีกลองเสียงดังเพื่อทำให้ข้าศึกเข้าใจว่ากำลังเสริมมาถึงแล้ว เตียวคับเชื่อว่าเป็นการซุ่มโจมตีจึงไม่ได้ไล่ตาม เมื่อจูกัดเหลียงมาถึงก็ไม่สามารถขับไล่เตียวคับจากที่ตั้งได้จึงล่าถอยไปที่ฮันต๋ง
บันทึกเกี่ยวกับการเสียชีวิตของม้าเจ๊ก

จากบันทึกในชีวประวัติของเอี่ยงลองระบุว่าเอี่ยงลองที่เป็นสหายสนิทของม้าเจ๊กไม่ได้รายงานเรื่องที่ม้าเจ๊กหลบหนี แม้ว่าบันทึกไม่ได้ระบุว่าม้าเจ๊กหลบหนีระหว่างหรือภายหลังยุทธการที่เกเต๋ง
แม้ว่าม้าเจ๊กจะรอดชีวิตจากยุทธการ แต่กองกำลังของม้าเจ๊กก็พ่ายแพ้ย่อยยับ (อองเป๋งสามารถรวมกองกำลังที่กระจัดกระจายได้อีกครั้ง) ดังนั้นจึงถูกจับในเวลาต่อมาไม่นานและถูกตัดสินโทษประหารชีวิตโดยจูกัดเหลียงผู้ซึ่งออกคำสั่งอย่างไม่เต็มใจพร้อมหลั่งน้ำตา เพื่อปลอบประโลมมวลชน ((亮)戮謖以謝眾。) (แปลว่า (จูกัด) เหลียงประหาร (ม้า) เจ๊กเพื่อขอขมาโทษแก่ราษฎร) ก่อนที่จะถูกประหารชีวิตม้าเจ๊กเขียนหนังสือถึงจูกัดเหลียงว่า "ท่านผู้ปราดเปรื่องมองข้าพเจ้าดั่งบุตรชายและตัวข้าพเจ้าเองก็มองท่านดั่งบิดา ข้าหวังเป็นอย่างยิ่งว่านี่คือความชอบธรรมในการประหารชีวิตกุ่นซึ่งนำไปสู่ความรุ่งโรจน์ของต้า-ยฺหวี่ ขอให้ความสัมพันธ์ทั้งชีวิตของเราไม่ลดลงไปกว่านี้ แม้ว่าข้าพเจ้าจะตาย แต่ข้าพเจ้าก็ไม่มีความแค้นเคืองต่อแผ่นดินเหลือง" เวลานั้นทหารหลายคนร้องไห้ให้กับการเสียชีวิตของม้าเจ๊ก
ภายหลังเมื่อเจียวอ้วนเดินทางมาฮันต๋ง ได้พูดกับจูกัดเหลียงในเรื่องนี้ว่า "ในอดีต รัฐฉู่สังหารเต๋อเฉิน (得臣) เมื่อจิ้นเหวินกงทราบเรื่องก็ยินดี ทุกวันนี้แผ่นดินยังไม่เป็นปึกแผ่น แต่ท่านนำนักยุทธศาสตร์ผู้มีความรู้ไปสู่ความตาย ไม่น่าเสียดายหรอกหรือ" จูกัดเหลียงตอบทั้งน้ำตาว่า "สาเหตุที่ซุนวูสามารถปกครองแผ่นดินก็เพราะมีการบังคับใช้กฎหมายอย่างโปร่งใส ฉะนั้นด้วยเหตุเพราะหยาง ก้าน (楊干) ทำให้กฎหมายสับสน เว่ย์ เจี้ยง (魏絳) จึงสังหารคนขับรถของตน บัดนี้แผ่นดินยังคงแตกแยกและสงครามเพิ่งเริ่มต้น หากเราละทิ้งกฎหมายอีก จะปราบกบฏได้อย่างไร"
ดูเพิ่ม

รายชื่อบุคคลในยุคสามก๊ก
ม้าเจ๊กในการแสดงงิ้วเรื่อง เสียเกเต๋ง ที่โด่งดัง
ขงเบ้งหลั่งน้ำตาประหารม้าเจ๊ก
มาร์ค ฮาร์ตแมนน์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  มาร์ค อันดรูว์ คาลิโบ ฮาร์ตแมนน์
วันเกิด:   (1992-01-20) 20 มกราคม ค.ศ. 1992 (32 ปี)
สถานที่เกิด:  เซาแทมป์ตัน อังกฤษ
ส่วนสูง:  1.82 m (5 ft 11 1⁄2 in)
ตำแหน่ง:  กองหน้า
สโมสรเยาวชน
0000–2010:  สวินดอนทาวน์
สโมสรอาชีพ*
| ปี |  ทีม |  ลงเล่น |  (ประตู) |
| 2010 |  แบล็กฟีลด์แอนด์แลงลีย์ |   |   |
| 2011 |  มะนิลาโนแมดส์ |   |   |
| 2011–2013 |  โลโยลาเมรัลโคสปาร์กส์ |   |   |
| 2013–2016 |  โกลบอล |  51 |  (49) |
| 2016 |  เกลังอินเตอร์เนชันนัล |  5 |  (3) |
| 2017 |  ซาราวัก |  12 |  (3) |
| 2017 |  ปีนัง |  8 |  (2) |
| 2018 |  อุบล ยูเอ็มที ยูไนเต็ด |  10 |  (4) |
| 2018 |  ราชบุรี มิตรผล |  9 |  (1) |
| 2019 |  สุพรรณบุรี |  11 |  (1) |
| 2019 |  นครราชสีมา |  12 |  (1) |
| 2020 |  เปตาลิง จายา ซิตี้ |  3 |  (0) |
| 2020 |  → UiTM FC (ยืมตัว) |  6 |  (1) |
| 2021–2023 |  ยูไนเต็ด ซิตี้ |  11 |  (4) |
| 2023 |  นครศรีฯ ยูไนเต็ด |  4 |  (0) |
ทีมชาติ‡
| 2011–2012 |  ฟิลิปปินส์ รุ่นอายุไม่เกิน 23 ปี |  7 |  (2) |
| 2011– |  ฟิลิปปินส์ |  41 |  (8) |
จัดการทีม
2011:  มะนิลาโนแมดส์ (หญิง)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 30 เมษายน ค.ศ. 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 2 มกราคม ค.ศ. 2023
มาร์ค อันดรูว์ ฮาร์ตแมนน์ (เกิดวันที่ 20 มกราคม ค.ศ. 1992) เป็นนักฟุตบอลชาวฟิลิปปินส์ เขาเคยเล่นให้กับหลายสโมสรในประเทศไทย เช่น นครราชสีมา,สุพรรณบุรี และนครศรีฯ ยูไนเต็ด
สโมสรอาชีพ

ในช่วงเริ่มต้นอาชีพ ฮาร์ตแมนน์เคยอยู่กับพอร์ตสมัทและสวินดอนทาวน์ ก่อนที่จะถูกปล่อยตัวออกจากสโมสรหลังจบฤดูกาล 2009–10
สโมสรอาชีพ > แบล็กฟีลด์แอนด์แลงลีย์

ในปี ค.ศ. 2010 เขาย้ายไปเข้าร่วมแบล็กฟีลด์แอนด์แลงลีย์ สโมสรในเวสเซกซ์ฟุตบอลลีก ต่อมาวันที่ 9 พฤศจิกายน ค.ศ. 2010 เขาทำแฮตทริกในนัดที่ชนะอัลเรสฟอร์ดทาวน์ 4–2
สโมสรอาชีพ > มะนิลาโนแมดส์

หลังจากหมดสัญญากับแบล็กฟีลด์ เขาย้ายไปเข้าร่วมสโมสรมะนิลาโนแมดส์
สโมสรอาชีพ > โลโยลาเมรัลโคสปาร์กส์

ในช่วงตลาดซื้อ-ขายกลางฤดูกาลของยูไนเต็ดฟุตบอลลีก ฤดูกาล 2010–11 ฮาร์ตแมนน์ย้ายไปร่วมทีมโลโยลาเมรัลโคสปาร์กส์ และทำประตูในนัดที่แพ้ฟิลิปปินแอร์ฟอร์ซ 2–1 เขาทำ 7 ประตูในสามนัดสุดท้ายกับสโมสร ประกอบด้วยแฮตทริกในการพบกับฟิลิปปินนาวี และการทำ 4 ประตูในนัดสุดท้ายของฤดูกาล
วันที่ 15 ตุลาคม ค.ศ. 2011 ฮาร์ตแมนน์ทำ 5 ประตูในนัดที่ชนะทีมซอกเกอรู 15–1 ในยูไนเต็ดฟุตบอลคัพ ฤดูกาล 2011–12
สโมสรอาชีพ > โกลบอล

ระหว่างปี ค.ศ. 2013-2016 เขาลงเล่นให้กับสโมสรโกลบอล และเป็นผู้ทำประตูสูงสุดในฤดูกาล 2014 โดยยิงได้ 27 ประตู
สโมสรอาชีพ > เกลังอินเตอร์เนชันนัล

วันที่ 10 มิถุนายน ค.ศ. 2016 เกลังอินเตอร์เนชันนัลประกาศบนหน้าเฟซบุ๊กว่าสโมสรได้คว้าตัวฮาร์ตแมนน์จากโกลบอลเรียบร้อยแล้ว โดยเขาเป็นนักฟุตบอลชาวฟิลิปปินส์คนแรกในเอสลีก และจะหมดสัญญาระยะสั้นในเดือนธันวาคม ค.ศ. 2016 เขาลงเล่นนัดแรกให้กับสโมสร เมื่อวันที่ 1 กรกฎาคม ค.ศ. 2016 นัดที่พบกับอัลบีเร็กซ์ นิอิงะตะ ในการแข่งขันสิงคโปร์คัพ ฤดูกาล 2016 เขาทำ 8 ประตู จากการลงเล่น 11 นัดให้กับสโมสร อย่างไรก็ตาม สโมสรเกลังตัดสินใจไม่ต่อสัญญาฮาร์ตแมนน์เนื่องจากสโมสรมีงบประมาณจำกัด ดังนั้น จึงทำให้สโมสรจากไทย มาเลเซีย และฟิลิปปินส์ สนใจคว้าตัวฮาร์ตแมนน์มาร่วมทีม
สโมสรอาชีพ > ซาราวัก เอฟเอ

เขาไปทดสอบฝีเท้ากับสโมสรซาราวักในเดือนพฤศจิกายน ค.ศ. 2016. ต่อมาวันที่ 16 ธันวาคม เขาเซ็นสัญญากับทางสโมสรอย่างเป็นทางการ เขาทำประตูแรกให้กับสโมสรนัดที่พบกับเกอดะฮ์ โดยเป็นการยิงฟรีคิกที่เฉียบคม ต่อมาเขาทำแฮตทริกในการพบกับเอ็มไอเอสซี-มิฟา ในการแข่งขันมาเลเซียเอฟเอคัพฃ เขาทำ 7 ประตูจากการลงเล่น 15 นัด แบ่งเป็น 3 ประตูในลีก และ 4 ประตูในเอฟเอคัพ สัญญาของเขาสิ้นสุดในเดือนพฤษภาคม ค.ศ. 2017
สโมสรอาชีพ > ปีนัง เอฟเอ

หลังจากที่ย้ายออกจากซาราวัก ฮาร์ตแมนน์ได้เซ็นสัญญากับปีนัง เอฟเอ แบบไม่มีค่าตัว
สโมสรอาชีพ > อุบล ยูเอ็มที ยูไนเต็ด

ฮาร์ตแมนน์ย้ายไปอุบล ยูเอ็มที ยูไนเต็ด ในไทยลีก และทำประตูแรกให้กับสโมสร นัดที่บุกไปแพ้นครราชสีมา 3-1
ทีมชาติ

ในเดือนกันยายน ค.ศ. 2011 ฮาร์ตแมนน์มีชื่อติดทีมชาติในการแข่งขัน Long Teng Cup และได้เข้าร่วมแข่งขันซีเกมส์ 2011 กับทีมชาติชุดยู-23 สำหรับใน Long Teng Cup เขาทำประตูในนามทีมชาติ นัดที่เสมอฮ่องกง 3–3
ส่วนในนามทีมชาติยู-23 เขาลงเล่นนัดแรกในนัดที่แพ้เวียดนาม 3–1 ในการแข่งขันนัดเปิดสนามของซีเกมส์ 2011
เขาทำประตูแรกและประตูที่ 2 ให้กับทีมชาติชุดใหญ่ ในการแข่งขัน ฟิลิปปินพีซคัพ 2014 โดยเป็นการเอาชนะจีนไทเป และในวันที่ 12 ตุลาคม ค.ศ. 2014 ฮาร์ตแมนน์ทำแฮตทริกสำเร็จตั้งแต่ครึ่งแรก ในนัดที่ชนะปาปัวนิวกินี 5-0
ทีมชาติ > ประตูในนามทีมชาติ

| # | วันที่ | สนาม | คู่แข่ง | ประตู | ผล | การแข่งขัน |
| --- | --- | --- | --- | --- | --- | --- |
| 1. | 3 กันยายน ค.ศ. 2014 | รีซัลเมโมเรียลสเตเดียม มะนิลา |  จีนไทเป | 4–0 | 5–1 | ฟิลิปปินพีซคัพ 2014 |
| 2. | 3 กันยายน ค.ศ. 2014 | รีซัลเมโมเรียลสเตเดียม มะนิลา |  จีนไทเป | 5–1 | 5–1 | ฟิลิปปินพีซคัพ 2014 |
| 3. | 12 ตุลาคม ค.ศ. 2014 | รีซัลเมโมเรียลสเตเดียม มะนิลา |  ปาปัวนิวกินี | 1–0 | 5–0 | กระชับมิตร |
| 4. | 12 ตุลาคม ค.ศ. 2014 | รีซัลเมโมเรียลสเตเดียม มะนิลา |  ปาปัวนิวกินี | 2–0 | 5–0 | กระชับมิตร |
| 5. | 12 ตุลาคม ค.ศ. 2014 | รีซัลเมโมเรียลสเตเดียม มะนิลา |  ปาปัวนิวกินี | 3–0 | 5–0 | กระชับมิตร |
| 6. | 12 ตุลาคม ค.ศ. 2014 | รีซัลเมโมเรียลสเตเดียม มะนิลา |  ปาปัวนิวกินี | 5–0 | 5–0 | กระชับมิตร |
| 7. | 31 ตุลาคม ค.ศ. 2014 | สนามกีฬาแกรนด์ฮาหมัด โดฮา |  เนปาล | 3–0 | 3–0 | กระชับมิตร |
ผู้ฝึกสอน

ฮาร์ตแมนน์เคยเป็นหัวหน้าผู้ฝึกสอนทีมหญิงของมะนิลาโนแมดส์
เกียรติประวัติ

ยูไนเต็ดฟุตบอลลีก: ชนะเลิศ 2014
ยูไนเต็ดฟุตบอลลีก: รองเท้าทองคำ 2014
แหล่งข้อมูลอื่น

มาร์ค ฮาร์ตแมนน์ ที่ National-Football-Teams.com
ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอช

กลุ่มเอชของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย.  กลุ่ม เอช ประกอบไปด้วยหกทีม: แอลเบเนีย, อันดอร์รา, ฝรั่งเศส, ไอซ์แลนด์, มอลโดวา และ ตุรกี, โดยที่พวกเขาจะลงเล่นในการพบกันหมดในรูปแบบเหย้าและเยือน.
สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.
ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ฝรั่งเศส | 10 | 8 | 1 | 1 | 25 | 6 | +19 | 25 | ผ่านเข้ารอบ รอบสุดท้าย |  | — | 1–1 | 4–0 | 4–1 | 3–0 | 2–1 |
| 2 |  ตุรกี | 10 | 7 | 2 | 1 | 18 | 3 | +15 | 23 | ผ่านเข้ารอบ รอบสุดท้าย |  | 2–0 | — | 0–0 | 1–0 | 1–0 | 4–0 |
| 3 |  ไอซ์แลนด์ | 10 | 6 | 1 | 3 | 14 | 11 | +3 | 19 |  |  | 0–1 | 2–1 | — | 1–0 | 2–0 | 3–0 |
| 4 |  แอลเบเนีย | 10 | 4 | 1 | 5 | 16 | 14 | +2 | 13 |  |  | 0–2 | 0–2 | 4–2 | — | 2–2 | 2–0 |
| 5 |  อันดอร์รา | 10 | 1 | 1 | 8 | 3 | 20 | −17 | 4 |  |  | 0–4 | 0–2 | 0–2 | 0–3 | — | 1–0 |
| 6 |  มอลโดวา | 10 | 1 | 0 | 9 | 4 | 26 | −22 | 3 |  |  | 1–4 | 0–4 | 1–2 | 0–4 | 1–0 | — |
แหล่งที่มา: ยูฟ่า
กฎการจัดอันดับ: Tiebreakers
ผู้ทำประตู

การแข่งขันทั้งหมดมี 80 ประตูที่ทำได้ใน 30 นัด สำหรับค่าเฉลี่ย 2.67 ประตูต่อนัด.
ออลีวีเย ฌีรู
แจงค์ โทซุน
โซกอล ซิกัลเลชี
กีงส์แล กอมาน
อ็องตวน กรีแยซมาน
กีลียาน อึมบาเป
ปีร์กีร์ ปียาร์ตนาซอน
โคลเบนน์ ซิกดอร์สซอน
คาอัน อัยฮัน
เบคิม บาลาจ
เรย์ มานาจ
กริสเตียน มาร์ตีเนซ
วีซาม แบน แยดแดร์
ราฟาแอล วาราน
กิลวี ซีกืร์ดซอน
รักนาร์ ซีกืร์ดซอน
อีเนส อูนัล
อามีร์ อาบราชี
เคอิดิ บาเร
แคสตริออต เดอร์มากู
เอลเซอิด ไฮซาจ
ยลเบอร์ รามาดานี
โอดิเซ โรชี
อาร์มันโด ซาดิกู
โลเรนซ์ ทราชี
มาร์ก วาเลส
โฌนาท็อง อิโกเน
เกลม็อง ล็องแกล
ฟลอรีย็อง โตแว็ง
กอร็องแต็ง ตอลีโซ
ซามุแอล อูมตีตี
กูร์ต ซูมา
ยอน ดาดี บอดวาร์สซอน
ยออันน์ แบร์ก กึดมึนด์สซอน
วิดาร์ โอร์น คยาร์ตอันส์ซอน
อาร์นอร์ ซีกืร์ดซอน
วลาดิมีร์ อัมบรอส
อิกอร์ อาร์มัส
นิโคแล มิลินเซอานู
วาดิม ราทา
ฮาคัน ชัลฮาโนลู
ฮาซัน อาลี คัลดิริม
โดรุคัน โตโคซ
โอซัน ตูฟัน
เดนิส ตูรุค
เจนกิซ อุนแดร์
ยูซุฟ ยาซิชี
บูรัค ยิลมาซ
ระเบียบวินัย

| ทีม | ผู้เล่น | โดนลงโทษในนัดที่พบกับ | ติดโทษแบนในนัดที่พบกับ |
| --- | --- | --- | --- |
|  แอลเบเนีย | คลาอุส กจาซูลา |  พบกับ ฝรั่งเศส (7 กันยายน ค.ศ. 2019)  พบกับ ตุรกี (11 ตุลาคม ค.ศ. 2019)  พบกับ มอลโดวา (14 ตุลาคม ค.ศ. 2019) | พบกับ อันดอร์รา (14 พฤศจิกายน ค.ศ. 2019) |
|  อันดอร์รา | อิลเดฟอนส์ ลิมา |  พบกับ แอลเบเนีย (25 มีนาคม ค.ศ. 2019)  พบกับ มอลโดวา (8 มิถุนายน ค.ศ. 2019)  พบกับ ไอซ์แลนด์ (14 ตุลาคม ค.ศ. 2019) | พบกับ แอลเบเนีย (14 พฤศจิกายน ค.ศ. 2019) |
|  อันดอร์รา | กริสเตียน มาร์ตีเนซ |  พบกับ ไอซ์แลนด์ (22 มีนาคม ค.ศ. 2019)  พบกับ แอลเบเนีย (25 มีนาคม ค.ศ. 2019)  พบกับ มอลโดวา (11 ตุลาคม ค.ศ. 2019) | พบกับ ไอซ์แลนด์ (14 ตุลาคม ค.ศ. 2019) |
|  อันดอร์รา | มาร์ก เรเบส |  พบกับ ไอซ์แลนด์ (22 มีนาคม ค.ศ. 2019)  พบกับ มอลโดวา (8 มิถุนายน ค.ศ. 2019)  พบกับ ไอซ์แลนด์ (14 ตุลาคม ค.ศ. 2019) | พบกับ แอลเบเนีย (14 พฤศจิกายน ค.ศ. 2019) |
|  อันดอร์รา | ชุส รูบิโอ |  พบกับ ไอซ์แลนด์ (22 มีนาคม ค.ศ. 2019)  พบกับ แอลเบเนีย (25 มีนาคม ค.ศ. 2019)  พบกับ ฝรั่งเศส (11 มิถุนายน ค.ศ. 2019)  พบกับ ฝรั่งเศส (10 กันยายน ค.ศ. 2019)  พบกับ มอลโดวา (11 ตุลาคม ค.ศ. 2019)  พบกับ แอลเบเนีย (14 พฤศจิกายน ค.ศ. 2019) | พบกับ ตุรกี (7 กันยายน ค.ศ. 2019) พบกับ ไอซ์แลนด์ (14 ตุลาคม ค.ศ. 2019) พบกับ ตุรกี (17 พฤศจิกายน ค.ศ. 2019) |
|  มอลโดวา | ชาตาลิน คาร์ป |  พบกับ อันดอร์รา (8 มิถุนายน ค.ศ. 2019)  พบกับ แอลเบเนีย (11 มิถุนายน ค.ศ. 2019)  พบกับ ไอซ์แลนด์ (7 กันยายน ค.ศ. 2019) | พบกับ ตุรกี (10 กันยายน ค.ศ. 2019) |
|  มอลโดวา | ราดู กินซารี |   พบกับ อันดอร์รา (11 ตุลาคม ค.ศ. 2019) | พบกับ แอลเบเนีย (14 ตุลาคม ค.ศ. 2019) |
|  มอลโดวา | อาร์ตูร์ อิโอนิทา |   พบกับ อันดอร์รา (8 มิถุนายน ค.ศ. 2019) | พบกับ แอลเบเนีย (11 มิถุนายน ค.ศ. 2019) |
แหล่งข้อมูลอื่น

UEFA Euro 2020, UEFA.com
European Qualifiers, UEFA.com
| ด ค กฟุตบอลชิงแชมป์แห่งชาติยุโรป 2020 รอบคัดเลือก |
| --- | --- |
 รอบแบ่งกลุ่ม กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  กลุ่มจี  กลุ่มเอช  กลุ่มไอ  กลุ่มเจ  รอบเพลย์ออฟ 
การแข่งขันที่เกี่ยวข้อง: ยูฟ่าเนชันส์ลีก ฤดูกาล 2018–19
ลีโอ รัช

| Lio Rush |
| --- | --- |

ชื่อเกิด: Lionel Gerard Green
เกิด:  (1994-11-11) 11 พฤศจิกายน ค.ศ. 1994 (29 ปี) Lanham, Maryland, U.S.
คู่สมรส: Sarah Lai Wah (สมรส 2018)
บุตร: 3
ประวัติมวยปล้ำอาชีพ
ชื่อบนสังเวียน: Aracno Lennon Duffy LI Green Lio Rush
ส่วนสูง: 5 ft 6 in (168 cm) 
น้ำหนัก: 160 ปอนด์ (73 กิโลกรัม)
มาจาก: Washington, D.C.
เปิดตัว: November 2014
ลีโอเนล เจราร์ด กรีน (Lionel Gerard Green; 11 พฤศจิกายน ค.ศ. 1994(1994-11-11)) เป็นนักมวยปล้ำอาชีพชาวอเมริกันซึ่งรู้จักกันดีในชื่อบนสังเวียน ลีโอ รัช (Lio Rush) เขาได้คว้า NXT Cruiserweight Championship ในตอนสังกัด WWE เขายังเป็นที่รู้จักกันอย่างดีในสมาคม Ring of Honor (ROH) ซึ่งเขาเป็นผู้ชนะในการแข่งขัน 2016 Top Prospect Tournament ตลอดจนเวลาใน Combat Zone Wrestling (CZW) ซึ่งเขาเคยเป็นแชมป์ CZW World Heavyweight Championship 1 สมัย และ CZW Wired Championship 2 สมัย
แชมป์และรางวัล

Lucha Libre AAA Worldwide
AAA World Cruiserweight Championship (1 time, unrecognized)
Combat Zone Wrestling
CZW World Heavyweight Championship (1 time)
CZW Wired Championship (2 times)
DDT Pro-Wrestling
Ironman Heavymetalweight Championship (1 time)
House of Glory
HOG Crown Jewel Championship (1 time)
Major League Wrestling
MLW World Middleweight Championship (1 time)
Impact Wrestling
Impact X Division Championship (1 time)
Maryland Championship Wrestling / MCW Pro Wrestling
MCW Rage Championship (1 time)
MCW Tag Team Championship (1 time) – with Patrick Clark
Shane Shamrock Memorial Cup (2015, 2016)
New Japan Pro-Wrestling
Super Jr. Tag League (2022) - with Yoh
Pro Wrestling Illustrated
Ranked No. 53 of the top 500 singles wrestlers in the PWI 500 in 2021
Ring of Honor
Top Prospect Tournament (2016)
WWE
NXT Cruiserweight Championship (1 time)
แหล่งข้อมูลอื่น

ลีโอ รัช ที่ WWE.com
Lionel Green ที่อินเทอร์เน็ตมูวีเดตาเบส
| ก่อนหน้า |  | ลีโอ รัช |  | ถัดไป |
| --- | --- | --- | --- | --- |
| El Desperado and Yoshinobu Kanemaru |  | Super Junior Tag League winner   (2022) |  | Incumbent |
วัดนิโรธรังสี

| วัดนิโรธรังสี |
| --- | --- |

ชื่อสามัญ: วัดนิโรธรังสี ,วัดควน
ที่ตั้ง: ตำบลท้ายเหมือง อำเภอท้ายเหมือง จังหวัดพังงา
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดนิโรธรังสี เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท้ายเหมือง อำเภอท้ายเหมือง จังหวัดพังงา มีเนื้อที่ประมาณ 36 ไร่เศษ เจ้าอาวาสรูปปัจจุบัน คือ พระอาจารย์วิชาญ ขันติญาโน
วัดนิโรธรังสี หรือ วัดควน มีประวัติการสร้างราว พ.ศ. 2490 พระกัมมัฎฐาน คณะธรรมยุติได้ออกธุดงคืประกาศธรรมวินัยฝ่ายปฏิบัติและวิปัสนา มีหัวหน้าคณะ คือ พระอาจารย์อำพันธ์ จิรวฒโก คณะสงฆ์กลุ่มนี้ได้เข้ามาพักแรมที่บ้านท้ายเหมือง จนชาวบ้านในละแวกนั้นเกิดความเลื่อมในปฏิปทา จึงมีผู้นิมนต์ท่านและคณะให้ประจำอยู่ ณ ตำบลแห่งนี้ เริ่มจัดตั้งเป็นสำนักสงฆ์ ขึ้นโดยมีนายใจ จิตใจ อดีตนายอำเภอท้ายเหมือง ขุนชินประชา เจ้าของที่ดิน (ถือกรรมสิทธิ์ตามเขตประทานบัตรทำเหมืองแร่) นายสุนทโร ณ ระนอง ผู้ดูแลจัดการที่ดินของขุนชินประชา นายสว่าง ศิริกุล และนายติ้น ศิริกุล ตั้งวัดเมื่อวันที่ 18 พฤษภาคม พ.ศ. 2526 ได้รับพระราชทานวิสุงคามสีมา เมื่อวันที่ 13 มีนาคม พ.ศ. 2528
อาคารเสนาสนะที่สำคัญ ได้แก่ ศาลาการเปรียญและกุฏิ ภายในพื้นที่ของวัดมีกลุ่มต้นเทพทาโรมงคล ต้นใหญ่สุดมีขนาดเส้นรอบวงวัดได้ 2.6 เมตร สูง 30 เมตร อายุกว่า 80 ปี โดยในช่วงปลายเดือนกุมภาพันธ์ถึงเดือนเมษายน วัดจะเก็บผลมาทำเป็นน้ำมันแจกจ่ายแก่ญาติโยม กลุ่มต้นไม้นี้ได้รับการขึ้นทะเบียนเป็นรุกข มรดกของแผ่นดิน
ราชวงศ์ที่ยี่สิบสี่แห่งอียิปต์

ราชวงศ์ที่ยี่สิบสี่แห่งอียิปต์ เป็นราชวงศ์อันดับที่สี่ในบรรดาราชวงศ์ที่ขึ้นปกครองในสมัยช่วงระหว่างกลางครั้งที่สาม
ประวัติราชวงศ์

ราชวงศ์ที่ยี่สิบสี่แห่งอียิปต์เป็นราชวงศ์ที่ประกอบไปด้วยฟาโรห์ที่ครองราชย์เป็นระยะเวลาอันสั้น และมีศูนย์กลางทางอำนาจอยู่ที่เมืองซาอิส ซึ่งตั้งอยู่ทางตะวันตกของดินดอนสามเหลี่ยมแม่น้ำไนล์
ประวัติราชวงศ์ > ฟาโรห์เทฟนัคห์ที่ 1

พระองค์ทรงสถาปนากลุ่มบรรดาผู้ปกครองท้องถิ่นในบริเวณดินดอนสามเหลี่ยมแม่น้ำไนล์ที่ซึ่งสนับสนุนให้พระองค์ทรงพยายามพิชิตดินแดนอียิปต์บน ซึ่งการดำเนินการทางทหารดังกล่าวเป็นที่สนใจของผู้ปกครองนิวเบียพระนามว่า ปิเย ซึ่งทรงโปรดให้บันทึกการพิชิตและการปกครองของเทฟนัคห์แห่งซาอิสพร้อมด้วยพันธมิตร ฟาโรห์เทฟนัคห์ที่ 1ทรงได้รับการขนานนามว่า "มหาประมุขแห่งตะวันตก" ไว้ในจารึกชัยแห่งปิเย และจารึกจำนวนสองชิ้นไว้ระบุเวลาไปถึงปีที่ 36 และ 38 แห่งการครองราชย์ของฟาโรห์โชเชงค์ที่ 5 ไม่เป็นที่แน่ชัดว่าพระองค์ทรงใช้พระอิสริยยศอย่างเป็นทางการหรือไม่ อย่างไรก็ตาม ออลีวีเย แปดู ได้โต้แย้งว่า เชปเซสเร เทฟนัคเตแห่งซาอิส ไม่ได้เป็นศัตรูที่มีชื่อของฟาโรห์ปิเย โดยที่แปดูได้ตีพิมพ์เผยแพร่จารึกกัลปนาที่เพิ่งค้นพบซึ่งได้รับมาจากชุดสะสมส่วนบุคคล จารึกดังกล่าวลงช่วงเวลาในปีที่ 2 แห่งการครองราชย์ของฟาโรห์เนโคที่ 1 แห่งซาอิส และมีลักษณะ การเขียน และข้อความที่คล้ายกันกับจารึกกัลปนาของพระองค์ อย่างไรก็ตาม ข้อโต้แย้งของแปดูกลับไม่ได้รับการยอมรับจากนักไอยคุปต์วิทยาส่วนใหญ่ในปัจจุบัน ซึ่งเชื่อว่าปีที่ 8 แห่งการครองราชย์จากจารึกฟาโรห์เชปเซสเร เทฟนัคต์ (ปัจจุบันอยู่ที่พิพิธภัณฑ์โบราณคดีแห่งชาติกรีซน่าจะเป็นฟาโรห์เทฟนัคห์ที่ 1 มากที่สุด ในส่วนเทฟนัคห์ที่ 2 ถ้าพระองค์ทรงมีตัวตนอยู่จริงก็น่าจะเป็นผู้ปกครองก่อนหน้าใกล้กับรัชสมัยของฟาโรห์เนโคที่ 1 ซึ่งผู้ปกครองทั้งสองอยู่ว่าเป็นผู้ปกครองท้องถิ่นในบริเวณเมืองซาอิสในช่วงรัชสมัยฟาโรห์ทาฮาร์กาแห่งราชวงศ์นิวเบีย